Diari Oficial de la Generalitat Valenciana


Sumari del DOGV 8165, del 08-11-2017 (2017/9208)

RESOLUCIÓ de 6 d'octubre 2017, de la Conselleria d'Habitatge, Obres Públiques i Vertebració del Territori, per la qual es deixa sense efecte l'Ordre d'11 de juliol de 2002, de la Conselleria d'Obres Públiques, Urbanisme i Transports, per la qual s'aprova la carta de serveis d'habitatge.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/9208


Data del document
:   06-10-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ciutadà
    * administració regional
    * relació administració-administrat
    * política de l'habitatge
    * habitatge
    * legislació

RESOLUCIÓ de 6 d'octubre 2017, de la Conselleria d'Habitatge, Obres Públiques i Vertebració del Territori, per la qual es deixa sense efecte l'Ordre d'11 de juliol de 2002, de la Conselleria d'Obres Públiques, Urbanisme i Transports, per la qual s'aprova la carta de serveis d'habitatge. [2017/9208]  
Per Ordre d'11 de juliol de 2002, de la Conselleria d'Obres Públiques, Urbanisme i Transports, es va aprovar la carta de serveis d'habitatge.  
El Decret 41/2016, de 15 d'abril, pel qual s'estableix el sistema per a la millora de la qualitat dels serveis públics i l'avaluació dels plans i programes en l'Administració de la Generalitat i el seu sector públic instrumental, regula en el seu capítol III les cartes de serveis.  
  
En el temps transcorregut des de l'aprovació de la carta de serveis d'habitatge s'han produït canvis en matèria normativa, social i econòmica, han desaparegut i s'han alterat, de forma substancial, les causes que al seu dia van motivar l'aprovació de la carta de serveis, la qual cosa aconsella un plantejament distint en la carta de servei, a fi d'aconseguir major racionalització de la informació i transparència.  
Per la qual cosa, vist l'informe de la directora general d'Habitatge, Rehabilitació i Regeneració Urbana, de 14 de juliol, així com l'informe previ favorable d'acord amb l'article 21.4 del Decret 41/2016, de 15 d'abril, per a deixar sense efecte la carta de serveis d'habitatge, del sotssecretari de la Conselleria de Transparència, Responsabilitat Social, Participació i Cooperació, de data 28 de juliol de 2017, i en virtut de les atribucions conferides per l'article 28.e de la Llei 5/1983, de 30 de desembre, del Consell, resolc:  
  
Únic  
Deixar sense efecte l'Ordre d'11 de juliol de 2002, de la Conselleria d'Obres Públiques, Urbanisme i Transports, per la qual s'aprova la Carta de serveis d'habitatge.  
La present resolució tindrà efectes des del mateix dia que es publique en el Diari Oficial de la Generalitat Valenciana.  
  
València, 6 d'octubre de 2017. La consellera d'Habitatge, Obres Públiques i Vertebració del Territori: M.ª José Salvador Rubert.